5. ΝΟΜΟΘΕΤ. ΔΙΑΤΑΓΜΑ υπ’ αριθ. 1250 της 25/31 Οκτ. 1949 (ΦΕΚ Α΄ 288) Περί τροποποιήσεως και συμπληρώσεως των περί εκτελέσεως των έργων της ανοικοδομήσεως κ.λπ. διατάξεων. Άρθρ.1.-(Τροποποιούνται τα άρθρ. 1 και 8 του Ν.Δ. 96/1946). Άρθρ.2.-Κατόπιν εγκρίσεως του Υπουργού Οικισμού και Ανοικοδομήσεως δύναται ο Γενικός Διευθυντής του Υπουργείου Οικισμού και Ανοικοδομήσεως δι’ αποφάσεώς του να μεταβιβάζη την άσκησιν αρμοδιοτήτων αυτού και να αναθέτη την υπογραφήν εγγράφων της αρμοδιότητος αυτού υπό τον τύπον «Ειδική Εντολή» εις ένα ή πλείονας των Διευθυντών Προϊσταμένων Δ/νσεων της Κεντρικής Υπηρεσίας του Υπουργείου. Άρθρ.3.-1.Οσάκις κατά την υπό του Υπουργείου Οικισμού και Ανοικοδομήσεως εκτέλεσιν των έργων ανοικοδομήσεως εφαρμόζονται αι περί εκτελέσεως δημοσίων έργων κείμεναι γενικαί διατάξεις, η κατά ταύτας αρμοδιότης του Υπουργού Δημ. Έργων ασκείται υπό του Υπουργού Οικισμού και Ανοικοδομήσεως ή των υπό τούτου εξουσιοδοτουμένων οργάνων της Κεντρικής ή Περιφερειακής Υπηρεσίας ή Επιτροπών, η του Συμβουλίου Δημοσίων Έργων υπό του Συμβουλίου Εκτελέσεως Προγράμματος Ανοικοδομήσεως, η των Επιθεωρητών Δημ. Έργων υπό των Περ/κών Διευθυντών και η των Νομομηχανικών υπό των Τομεαρχών Ανοικοδομήσεως. Δι’ αποφάσεων του Υπουργού Οικισμού και Ανοικοδομήσεως καθορίζονται τα της ασκήσεως της αρμοδιότητος των λοιπών κατωτέρων οργάνων της Υπηρεσίας Δημοσίων Έργων παρά της Υπηρεσίας Ανοικοδομήσεως. 2.Πάσαι αι βάσει των ορισμών της ανωτέρω παρ. 1 εκδοθείσαι πράξεις καθίσταται δια του παρόντος έγκυροι. 3.Καταργείται το άρθρ. 7 του Ν.Δ. 96/1946, της αρμοδιότητος του κατά τούτο Συμβουλίου περιερχομένης εις το Συμβούλιον Ανοικοδομήσεως. 35.Η.β.5 Ανοικοδόμηση 